**UNDEB YR ANNIBYNWYR CYMRAEG**

**SWYDD DDISGRIFIAD: SWYDDOG CYHOEDDIADAU A CHYDLYNYDD**

|  |
| --- |
| **Cytundeb: 37.5 awr / wythnos / 52 wythnos y flwyddyn**  **Lleoliad Gwaith: Swyddfa Tŷ John Penri ar o leiaf ddau ddiwrnod yr**  **Wythnos (i gynnwys diwrnodau gwaith craidd), gyda chyfle yn ogystal i weithio yn hybrid.**  **Yn atebol i’r: Ysgrifennydd Cyffredinol**  **Cyflog: £38,500 - £39,800** |

**Prif feysydd cyfrifoldeb**

1. Bod yn gyfrifol am y canlynol:
   1. Golygu *Dyma’r Undeb* (ac unrhyw gyhoeddiadau cyffelyb yn y Saesneg), mewn ymgynghoriad â’r Ysgrifennydd Cyffredinol,
   2. Golygu’r *Blwyddiadur* a’i baratoi ar gyfer ei gyhoeddi, mewn ymgynghoriad â’r Swyddog Gweinyddol.
   3. Prawfddarllen papur newydd *Y* *Tyst* yn wythnosol

ch. Golygu *Y Cofiadur*, sef cylchgrawn Cymdeithas Hanes yr Annibynwyr Cymraeg, yn flynyddol

d. Golygu cofnodion yr Undeb (sef y *Llyfr Glas* a’r *Llyfr Gwyrdd*)

1. Prawfddarllen a gwirio amrywiol ddeunyddiau a dogfennau, ar bapur ac yn ddigidol, yn unol â chyfarwyddyd yr Ysgrifennydd Cyffredinol.
2. Ymwneud â’r agweddau gweinyddol perthnasol sy’n gysylltiedig â gwaith y swyddfa a swyddogion yr Undeb.



1. Cydlynu prosiectau a chynlluniau’r Undeb, mewn ymgynghoriad â’r Ysgrifennydd Cyffredinol.
2. Cofnodi cyfarfodydd Adran y Genhadaeth a’r Eglwys Fyd-eang, cofnodi Cyfarfod y Cyngor a’r Cyfarfodydd Blynyddol.



1. Bod yn rhan o’r tîm staff sy’n trefnu ymweliadau a chyfarfodydd i’r Undeb pan fo angen.
2. Estyn cymorth i’r Swyddog Gweinyddol, y Swyddog Cyfathrebu a’r Cyfarwyddwr Hyfforddi a Datblygu fel bo’r galw, ac mewn ymgynghoriad â’r Ysgrifennydd Cyffredinol.
3. Cynorthwyo fel rhan o’r tîm staff yng nghyfarfodydd Y Cyngor a’r Cyfarfodydd Blynyddol.
4. Cyfieithu darnau byr o destun o’r Gymraeg i’r Saesneg, ac o’r Saesneg i’r Gymraeg.
5. Unrhyw gyfrifoldeb arall priodol o dan gyfarwyddyd yr Ysgrifennydd Cyffredinol.

**Manyleb person**

* Dealltwriaeth o’r bywyd Cristnogol yng Nghymru, a thu hwnt, a chyda chydymdeimlad ag egwyddorion a threfn yr Annibynwyr.

* Addysg i lefel gyffredinol dda. Byddai gradd yn y Gymraeg/Saesneg yn fanteisiol.
* Sgiliau cyfathrebu cryf yn y Gymraeg a’r Saesneg, ar lafar ac yn ysgrifenedig.
* Gweithiwr tîm hyblyg gyda sgiliau rhyngbersonol da a’r gallu i barchu cyfrinachedd.
* Gallu i weithio’n annibynnol gan gymryd penderfyniadau lle bo’r angen.
* Sgiliau trefniadol da.
* Sgiliau Technoleg Gwybodaeth a Chyfathrebu da.
* Bod yn barod i deithio, a bod oddi cartref pe bai galw am hynny mewn perthynas â’r gwaith.
* Parodrwydd i ymgymryd â hyfforddiant sy’n ymwneud â’r rôl ac i ddarparu hyfforddiant i eraill.
* Ymrwymiad i ddilyn polisïau’r Undeb ar iechyd a diogelwch a chydraddoldeb ac amrywiaeth ac arferion diogelu effeithiol.

**Telerau’r Swydd**

**Cyfnod prawf**

Bydd cyfnod prawf o 6 mis. Wrth i’r cyfnod hwnnw ddirwyn tua’i derfyn, bydd yr Ysgrifennydd Cyffredinol a Chadeirydd y Pwyllgor Staffio yn cynnal gwerthusiad i asesu a thrafod perfformiad ac addasrwydd y sawl fydd wedi ei gyflogi. Ceir gwerthusiad anffurfiol ar ôl y mis cyntaf.

**Amodau gwaith:**

* Swydd lawn amser.
* Cyflog cychwynnol: £38,500-£39,800, yn ddibynnol ar brofiad a chymwysterau.
* Telir costau teithio yn ôl yr hyn a argymhellir gan Gyllid y Wlad (45c y filltir hyd at 10,000, 25c y filltir wedyn yw’r raddfa gyfredol).
* Wythnos waith 37.5 awr. Ni thelir taliadau goramser.
* Bydd angen mynychu cyfarfodydd, gan gynnwys bod i ffwrdd dros nos o bryd i’w gilydd.
* Gwyliau: 25 diwrnod mewn ymgynghoriad â’r Ysgrifennydd Cyffredinol, a gwyliau statudol.
* Y mae gan Undeb yr Annibynwyr Cymraeg gynllun pensiwn yn y gweithle. Bydd UAC yn cyfrannu at y cynllun hwn yn dilyn cyfnod cychwynnol o 6 mis yn y swydd.
* Os terfynir cytundeb, mis o rybudd o’r naill ochr neu’r llall.
* Parodrwydd i dderbyn gwiriad drwy’r Gwasanaeth Datgelu a Gwahardd (Disclosure and Barring Service).
* Bydd disgwyl i’r Swyddog Cyhoeddiadau a Chynorthwyydd ymgyfarwyddo â chynnwys Llawlyfr Staffio'r Undeb, sydd i’w gael gan yr Ysgrifennydd Cyffredinol. Y mae nifer o reolau pwysig perthnasol i’r swydd yn hwnnw. Ni fydd anwybodaeth honedig o gynnwys y Llawlyfr yn cael ei ystyried fel amddiffyniad dilys gan gyflogai.